cyanic-selkie/wikianc huggingface dataset:
টমাস ফ্রিড্‌ম্যান
টমাস লরেন ফ্রিড্‌ম্যান (ইংরেজি: Thomas Friedman টমাস্‌ ফ্রীড্‌ম্যান্‌) বিশিষ্ট মার্কিন সাংবাদিক ও লেখক। তিনি বহু বছর যাবত দৈনিক দ্য নিউ ইয়র্ক টাইমস পত্রিকায় লিখে আসছেন। বিশ্ব রাজনীতি, মধ্য প্রাচ্য সংকট, বিশ্বায়ন (globalization) ইত্যাদি বিষয়ে লেখালেখি করে তিনি সুখ্যাতি অর্জন করেছেন। তিনি তিনবার পুলিৎজার পুরস্কার অর্জন করেন।
জীবনী
ফ্রিড্‌ম্যান ১৯৫৩ সালের ২০শে জুলাই মিনেসোটার মিনেয়াপোলিসে জন্মগ্রহণ করেন। তার পিতা হ্যারল্ড অ্যাবি ফ্রিডম্যান এবং মাতা মার্গারেট ব্লাঞ্চ। হ্যারল্ড বল বেয়ারিং কোম্পানি ইউনাইটেড বেয়ারিংয়ের সহ-সভাপতি ছিলেন। ১৯৭৩ সালে টমাসের যখন নয় বছর বয়স, তখন তার পিতা মারা যান। মার্গারেট দ্বিতীয় বিশ্বযুদ্ধের সময় মার্কিন যুক্তরাষ্ট্রের নৌবাহিনীতে কর্মরত ছিলেন। তিনি উইসকনসিন বিশ্ববিদ্যালয়ে গার্হস্থ অর্থনীতি বিষয়ে পড়াশুনা করেন। তিনি ২০০৮ সালে মারা যান। টমাসের দুই বড় বোন রয়েছে, তারা হলেন শেলি ও জেন।
সংবাদিকতা
thumb|ফ্রিডম্যান ২০১৪ সালের সেপ্টেম্বরে লন্ডনের চ্যাটাম হাউজে কথা বলছেন। ফ্রিডম্যান স্নাতকোত্তর ডিগ্রি অর্জনের পর লন্ডন ব্যুরো অব ইউনাইটেড প্রেস ইন্টারন্যাশনালে যোগ দেন। তিনি পরের বছর বৈরুত চলে যান এবং সেখানে ১৯৭৯ সালের জুন থেকে ১৯৮১ সালের মে পর্যন্ত অবস্থান করেন ও লেবানীয় গৃহযুদ্ধের সংবাদ সংগ্রহ করেন। ১৯৮১ সালে তিনি প্রতিবেদক হিসেবে দ্য নিউ ইয়র্ক টাইমস-এ যোগ দেন এবং ১৯৮২ সালে লেবাননে ইসরায়েলি আক্রমণকালে পুনরায় বৈরুত পৌঁছান। যুদ্ধের সংবাদ সংগ্রহ, বিশেষ করে সাবরা ও শাটিলা গণহত্যার সংবাদের জন্য তিনি দ্য ওয়াশিংটন পোস্ট-এর লরেন জেনকিন্সের সাথে যৌথভাবে আন্তর্জাতিক প্রতিবেদন শাখায় পুলিৎজার পুরস্কার অর্জন করেন। এছাড়া তিনি ডেভিড কে. শিপলারের সাথে যৌথভাবে বিদেশি প্রতিবেদন শাখায় জর্জ পোক পুরস্কার অর্জন করেন।
১৯৮৪ সালে ফ্রিডম্যানকে জেরুসালেম পাঠানো হয়, সেখানে তিনি দ্য নিউ ইয়র্ক টাইমস-এর জেরুসালেম ব্যুরো প্রধান হিসেবে ১৯৮৮ সালের ফেব্রুয়ারি পর্যন্ত কর্মরত ছিলেন। এই বছর তিনি প্রথম ফিলিস্তিনি ইনটিফাডার সংবাদ সংগ্রহের জন্য আন্তর্জাতিক প্রতিবেদন শাখায় তার দ্বিতীয় পুলিৎজার পুরস্কার অর্জন করেন। তিনি তার মধ্যপ্রাচ্যের অভিজ্ঞতা নিয়ে ফ্রম বৈরুত টু জেরুসালেম শীর্ষক একটি বই লিখেন, যা ১৯৮৯ সালে অ-কল্পসাহিত্য বিভাগে ইউ.এস. ন্যাশনাল বুক পুরস্কার অর্জন করে।
ব্যক্তিগত জীবন
ফ্রিডম্যান ২০১৬ সালের মার্কিন যুক্তরাষ্ট্রের রাষ্ট্রপতি নির্বাচনে হিলারি ক্লিনটনের সমর্থন করেন, এবং ২০২০ সালের প্রারম্ভিক নির্বাচনে মাইকেল ব্লুমবার্গের সমর্থন করেন।
ফ্রিডম্যান ম্যারিল্যান্ডের রকভিলের কোল শ্যালমের প্রতিষ্ঠাতা সদস্য ছিলেন। তিনি ২০২০ সালে মে মাসে চালু হতে যাওয়া ভাষার প্রতি উৎসর্গীকৃত ওয়াশিংটন ডিসি-ভিত্তিক জাদুঘর প্ল্যানেট ওয়ার্ডের পরিচালক মণ্ডলীর একজন।
পি. সুশীলা
পুলাপাকা সুশীলা (পি. সুশীলা নামে অধিক পরিচিত; জন্ম ১৩ নভেম্বর ১৯৩৫) হলেন একজন ভারতীয় নেপথ্য সঙ্গীতশিল্পী। তিনি দক্ষিণ ভারতীয় চলচ্চিত্র, বিশেষ করে অন্ধ্রপ্রদেশের চলচ্চিত্রের সাথে ছয় দশকের অধিক সময় ধরে সম্পৃক্ত। গায়িকা হিসেবে বিভিন্ন ভারতীয় ভাষায় সর্বোচ্চ গান গাওয়ার জন্য গিনেজ বুক ও এশিয়া বুক অব রেকর্ডসে তার নাম অন্তর্ভুক্ত হয়েছে। তিনি পাঁচবার শ্রেষ্ঠ নারী নেপথ্য কণ্ঠশিল্পী বিভাগে জাতীয় চলচ্চিত্র পুরস্কার এবং একাধিক রাজ্য চলচ্চিত্র পুরস্কার অর্জন করেছেন। সুশীলা দক্ষিণ ভারতীয় চলচ্চিত্রে নারীবাদের প্রবর্তনের জন্য খ্যাত এবং বিভিন্ন দক্ষিণ ভারতীয় ভাষায়, তথা তেলুগু, তামিল, কন্নড়, মালয়ালম, হিন্দি, বাংলা, ওড়িয়া, সংস্কৃত, তুলু ও বাড়াগা ভাষায় ৫০,০০০-এর অধিক চলচ্চিত্রের গানে তার সুমধুর গান পরিবেশনার জন্য প্রসিদ্ধ। এছাড়া তিনি সিংহলি ভাষায়ও গান গেয়েছেন। তার মাতৃভাষা তেলুগু, তিনি তামিল ভাষায়ও অনর্গল কথা বলতে পারেন এবং হিন্দি ও কন্নড় ভাষায় অল্প কথা বলতে পারেন।
সুশীলা শ্রেষ্ঠ নারী নেপথ্য কণ্ঠশিল্পী বিভাগে প্রথমবার ১৬তম জাতীয় চলচ্চিত্র পুরস্কার বিজয়ী, তিনি তামিল ভাষার ঊর্নধ্ব মণিথন (১৯৬৮) চলচ্চিত্রের "পাল পোলাভ" গানে কণ্ঠ দিয়ে তিনি ১৬তম জাতীয় চলচ্চিত্র পুরস্কারে এই পুরস্কার অর্জন করেন। এছাড়া তিনি এই গানের জন্য শ্রেষ্ঠ নেপথ্য সঙ্গীতশিল্পী বিভাগে তামিলনাড়ু রাজ্য চলচ্চিত্র পুরস্কারও অর্জন করেন। পরবর্তী কালে তিনি আরও চারবার ১৬তম জাতীয় চলচ্চিত্র পুরস্কার, আরও দুইবার তামিলনাড়ু রাজ্য চলচ্চিত্র পুরস্কার, দুইবার কেরল রাজ্য চলচ্চিত্র পুরস্কার এবং সাতবার নন্দী পুরস্কার অর্জন করেন। শিল্পকলার সঙ্গীত শাখায় অবদানের জন্য ভারত সরকার তাঁকে ২০০৮ সালে ভারতের তৃতীয় সর্বোচ্চ বেসামরিক সম্মাননা পদ্মভূষণ পদকে ভূষিত করে।
প্রারম্ভিক জীবন
সুশীলা ১৯৩৫ সালের ১৩ই নভেম্বর তৎকালীন ব্রিটিশ ভারতের মাদ্রাজ প্রদেশের বিজয়নগরমে (বর্তমান অন্ধ্রপ্রদেশ, ভারত) জন্মগ্রহণ করেন। তার পিতা পুলাপাকা মুকুন্দ রাও ছিলেন অন্ধ্রপ্রদেশ রাজ্যের বিজয়নগরম জেলার একজন শীর্ষস্থানীয় অ্যাডভোকেট। সুশীলা ১৯৫৭ সালে ডাক্তার মোহন রাওয়ের সাথে বিবাহ বন্ধনে আবদ্ধ হন। তাঁদের এক পুত্র জয়কৃষ্ণ ও পুত্রবধূ সন্ধ্যা জয়কৃষ্ণ এবং দুই নাতনী জয়শ্রী ও শুভশ্রী। তার পুত্রবধূর সন্ধ্যা একজন গায়িকা, তার চলচ্চিত্রে আত্মপ্রকাশ ঘটে এ আর রহমানের সুরে ইরুবার চলচ্চিত্রের মধ্য দিয়ে।
অভিষেক (১৯৫০-১৯৫৪)
১৯৫০ সালে সঙ্গীত পরিচালক পেন্ডিয়ালা নাগেশ্বর রাও তার নতুন চলচ্চিত্রের সঙ্গীতায়োজনে কিছু নতুন কণ্ঠের সন্ধান করছিলেন। তিনি অল ইন্ডিয়া রেডিওকে জানিয়েছিলেন, কিছু সেরা সঙ্গীতশিল্পীর তালিকা প্রদান করে তাঁকে সহায়তা করার জন্য। অল ইন্ডিয়া রেডিও যে পাঁচজন সঙ্গীতশিল্পীর তালিকা পাঠান তাদের মধ্য থেকে সুশীলাকে অডিশন পরীক্ষার মাধ্যমে বাছাই করা হয়। তৎক্ষণাৎ তাঁকে তামিল চলচ্চিত্র পেট্রা থাই (১৯৫২) চলচ্চিত্রে এ এম রাজার সাথে দ্বৈত গান "এধুকু আজাইথাই"-এ কণ্ঠ দেওয়ার জন্য চুক্তিবদ্ধ করা হয়। এই চলচ্চিত্রটি পরে তেলুগু ভাষায় কান্না তাল্লি নামে নির্মিত হয়, এতে তিনি ঘণ্টাসালের সাথে এই গানটির তেলুগু সংস্করণে কণ্ঠ দেন। এর ফলে তিনি এভিএম স্টুডিওজের সাথে নির্দিষ্ট মাসিক বেতনের ভিত্তিতে দীর্ঘকালীন চুক্তিতে আবদ্ধ হন। স্টুডিওর মালিক এ. ভি. মেইয়াপ্পান তার তামিল উচ্চারণ ঠিক করতে তার জন্য একজন তামিল প্রশিক্ষক ভাড়া করেন। মাদিদুন্নো মারায়া (১৯৫৪) চলচ্চিত্রের গানে কণ্ঠ প্রদানের মধ্য দিয়ে কন্নড় ভাষার চলচ্চিত্রে তার অভিষেক ঘটে।
সাফল্য (১৯৫৫-৬০)
১৯৫৫ সালে সুশীলা তামিল ও তেলুগু চলচ্চিত্রে পরপর কয়েকটি জনপ্রিয় গান গেয়ে সাফল্য অর্জন করেন। ১৯৫৫ সালে মুক্তিপ্রাপ্ত তেলুগু ভাষার মিসাম্মা চলচ্চিত্রের কর্ণাটকীয় সুরে তার গাওয়া গানগুলি ব্যাপক জনপ্রিয়তা অর্জন করে। তিনি কঠিনতম নোটগুলি সহজে গেয়ে শ্রোতাদের মনে ব্যাপক প্রভাব ফেলতে সক্ষম হন। একই বছর তামিল ভাষার কানাভানে কান কান্ডা দেইবম চলচ্চিত্রের গানে কণ্ঠ দিয়ে তামিলনাড়ুর গৃহস্থালী নামে পরিণত হন। এর ফলে সুশীলার সাফল্যের সূত্রপাত ঘটে এবং ১৯৫৫ থেকে শুরু করে ১৯৬০ ও ১৯৭০-এর দশক থেকে ১৯৮৫ সাল পর্যন্ত তিনি নিয়মিত গান করে যান। সুশীলার কন্নড় ভাষার এডাকাল্লু গুড্ডাডা মেলে চলচ্চিত্রের "বিরহ নবু নুরু তারাহা" গানটি ভারতীয় চলচ্চিত্রের চিরসবুজ গানের সেরা দশ তালিকার একটি।
১০৮৯
১০৮৯ গ্রেগরীয় বর্ষপঞ্জির একটি সাধারণ বছর।
কংগ্রেস (এ)
কংগ্রেস (এ) একটি রাজনৈতিক দল ছিল যা এ কে অ্যান্টনি ১৯৭৯ সালে যখন ভারতীয় জাতীয় কংগ্রেস (ইউ) থেকে ভারতীয় জাতীয় কংগ্রেসের একটি বিভক্ত দল থেকে বিভক্ত হয়েছিলেন তখন তিনি প্রতিষ্ঠিত করেছিলেন। দলটি মূলত কেরলে সক্রিয় ছিল। দলটি ১৯৮২ সালে কংগ্রেস (আই) এর সাথে একীভূত হয়।
অসমের বিমানবন্দরসমূহের তালিকা
অসমের বিমানবন্দরসমূহের তালিকা নিম্নে প্রদত্ত হল-
দামিলোলা অ্যাডেগবাইট
দামিলোলা অ্যাডেগবাইট (জন্ম ওলুওয়াদামিলোলা অ্যাডেগবাইট; ১৮ মে ১৯৮৫) একজন নাইজেরীয় অভিনেত্রী, মডেল এবং টেলিভিশন ব্যক্তিত্ব। তিনি সোপ অপেরা টিনসেলে থেলেমা ডিউক এবং ফ্লাওয়ার গার্ল চলচ্চিত্রে কেমি উইলিয়ামস চরিত্রে অভিনয় করেছিলেন। তিনি ২০১১ নাইজেরিয়া এন্টারটেইনমেন্ট অ্যাওয়ার্ডে একটি টিভি ধারাবাহিকে সেরা অভিনেত্রীর পুরস্কার জিতেছেন।
ওইলাট্টম
ওইলাট্টম একটি তামিল শব্দ যার আক্ষরিক অর্থ হল, ডান্স অফ গ্রেস অর্থাৎ লাবণ্যময় নৃত্য। ওইলাট্টম দক্ষিণ ভারতের তামিলনাড়ু অঞ্চলের মাদুরাই অঞ্চলে উদ্ভূত একটি লোক নৃত্যশৈলী। কিংবদন্তি এবং লোককথা অনুসারে তামিলনাডুর দক্ষিন অঞ্চলে এর উৎপত্তি এবং প্রাথমিকভাবে মাদুরাই জেলা, তিরুনেলভেলি জেলা এবং তিরুচিরাপল্লী জেলায় এই লোক নৃত্যশৈলীর বহুল প্রচার হয়। এটি তামিলনাড়ু এবং দক্ষিণ ভারতের ঐতিহ্যবাহী লোক নৃত্যশৈলীর মধ্যে ওইলাট্টম অন্যতম। এটি প্রধানত একটি দলগত নৃত্য অর্থাৎ এই নৃত্য পরিবেশনায় একের অধিক নৃত্যশিল্পীর প্রয়োজন হয়। ওইলাট্টম নৃত্যশৈলী প্রধানত পুরুষত্বের প্রতীক এবং পুরাকালে এই নৃত্যে নারীরা অংশগ্রহণ করতেন না। কিন্তু বিগত প্রায় দশ বছর থেকে নারীরাও এই নৃত্য পরিবেশনায় অংশগ্রহন করছে।
নৃত্য পরিবেশনা
ওইলাট্টম নৃত্য এক পুরুষপ্রধান নৃত্যশৈলী এবং প্রধানত পুরুষ নৃত্যকারদের দ্বারাই পরিবেশিত হয়। প্রধানত গ্রামের কোন উৎসবে বা আনন্দ অনুষ্ঠানে ওইলাট্টম নৃত্য পরিবেশিত হয়। ফসল কাটার পর পাখির হাত থেকে শস্য রক্ষা করতে এই নৃত্য পরিবেশনা হয়। নৃত্যে অংশগ্রহনকারী পুরুষ নৃত্যশিল্পীরা সারিবদ্ধভাবে একটি লাইনে দাঁড়ায়। তাদের প্রত্যেকের হাতে থাকে একটি বা দুটি করে রুমাল এবং তাদের পায়ে ঘুঙ্গুর বাঁধা থাকে। সেই রুমাল সহযোগে বাদ্যযন্ত্রের তালে তালে ছন্দময় পদক্ষেপনের মাধ্যমে তারা তাদের নৃত্য পরিবেশনা করে। এই নৃত্যে সঙ্গত করার জন্য থাভিল নামক এক বিশেষ বাদ্যযন্ত্রের ব্যবহার করা হয়। ওইলাট্টম নৃত্যশৈলীর রঙিন পোশাক, রুমালের ব্যবহার এবং নৃত্যশৈলী একে এক স্বতন্ত্র রূপ দিয়েছে।
পরিচিতি
তামিল বিশ্ববিদ্যালয় মূলধারার চিহ্নিত লোকশিল্পগুলির মধ্যে ওইলাট্টম নৃত্য -কে বিশেষ স্থান দিয়েছে।
কুক দ্বীপপুঞ্জে ইসলাম
ইসলাম ধর্মাবলম্বীরা নিউজিল্যান্ডের কুক দ্বীপপুঞ্জে সংখ্যালঘু ধর্মীয় সম্প্রদায়। অঞ্চলটিতে ঠিক কতজন মুসলমান বাস করেন তা জানা কষ্টকর, কেননা দেশটির আদমশুমারিতে আলাদা করে ইসলাম ধর্মাবলম্বী জনগোষ্ঠীর সংখ্যা প্রকাশ করা হয় না। এটা ধারণা করা হয় যে, প্রায় ১৫,০০০ মানুষ অধ্যুষিত কুক দ্বীপপুঞ্জের ০.০৬% মানুষ মুসলিম। অঞ্চলটিতে কোন মসজিদ না থাকার দরুন অঞ্চলটিতে ইসলামের আগমনকাল সম্পর্কে জানা যায় না। তাতিয়ানা কাউটাই সেইসব কুক দ্বীপপুঞ্জবাসীদের মধ্যে অন্যতম, যারা অঞ্চলটির প্রথম দিককার মুসলমান।
বর্তমানে,অঞ্চলটি ইসলাম ধর্মাবলম্বীরা অল্পসংখ্যক হলেও এই জনগোষ্ঠীর সংখ্যা দ্রুতগতিতে বাড়ছে।
পোকেমন গো
পোকেমন গো (Pokémon GO) হল নিয়াটিক ইনকর্পোরেটেড নির্মিত এবং পোকেমন ফ্র্যানচাইজির অংশ, পোকেমন কোম্পানির প্রকাশিত একটি বাস্তবিক অবস্থান ভিত্তিক গেম, যা অ্যান্ড্রয়েড বা আই.ও.এস. ডিভাইসে খেলা যায়। এই গেমটি বিনামূল্যে খেলা যায় এবং এর জন্য জি.পি.এস. ও ইন্টারনেট কানেকশনের প্রয়োজন হয়। ৬ জুলাই ২০১৬ সালে এই গেমটি মুক্তি পায়।
পোকেমন কব্জা করা
বেশিরভাগ পোকেমনই ওয়াইল্ডে স্পন হয়। তবে লিজেন্ডারি (লেক ট্রিয়ো ছাড়া), মিথিকাল এবং কিছু পোকেমন ছাড়া (অ্যালোলান ম্যারোওয়াক, অ্যালোলান রাইচু, অ্যাবসল, সিংক্স, মাওয়াইল) বাকী সব পোকেমনই ওয়াইল্ডে পাওয়া যার। স্পন হওয়ার সাথে সাথে পোকেমনের উপর ক্লিক করলেই ক্যাচ স্ক্রিন আসে। সেখানে বল ছুঁড়ে মারতে হয়। সফল্ভাবে সম্পন্ন করতে পারলেই পোকেমনটি ধরা যায়।
রেইড
গেমটি রিলিজ দেওয়ার এক বছর পর, নায়ান্টিক রেইড ব্যবস্থা চালু করে। রেইডে অংশ নিতে প্রথমত গেমারকে সেই রেইড জিমের কাছে আসতে হয়। এরপর রেইড পাস ব্যবহার করে লবিতে অংশ নেওয়া যার। প্রত্যেক লবিতে সর্বোচ্চ ২০ জন প্লেয়ার অংশ নিতে পারেন। রেইড মূলত টিয়ার ১ থেকে ৫ পর্যন্ত হয়ে থাকে। ১ সবচেয়ে সহজ এবং ৫ সবচেয়ে কঠিন, এবং টিয়ার ৫ সাধারণত লিজেন্ডারি পোকেমন হয়ে থাকে। রেইড সফলভাবে সম্পন্ন করেতে পারলে গেমের বিভিন্ন আইটেম, অভিজ্ঞতার সাথে সাথে পোকেমনটি কব্জা করের সুযোগ পাওয়া যায়।
খেলোয়াড় বনাম খেলোয়াড়
২০১৮ সালে নায়ান্টিক পিভিপি বা খেলোয়াড় বনাম খেলোয়াড়ের প্রথা চালু করে। এখানে খেলোয়াড়গণ ৩ টি বিভাগে একজন অন্যজনকে চ্যালেঞ্জ জানাতে পারে। বিভাগ গুলো ১) গ্রেট লীগ ( সিপি ১৫০০ অনধিক), ২) আল্ট্রা লীগ (সিপি ২৫০০ অনধিক), ৩) মাস্টার লীগ (সিপির ক্যাপ নেই)। প্রত্যেক খেলোয়াড় ৩ টি করে পোকেমন নিয়ে অবতীর্ণ হয়ে থাকেন। যে প্রতিপক্ষের সব পোকেমন ফেইন্ট বা অজ্ঞান করে দিতে পারবে, সেই বিজয়ী হয়।
এক্স রেইড
সুনির্দিষ্ট কিছু জিমে রেইড সম্পন্ন করেলে এক্স রেইডের আমন্ত্রন পাওয়া যার। এর বৈশিষ্ট হল বিশেষ পোকেমন রেইডে পরাস্ত করে তা কব্জা করা। এখনো পর্যন্ত এক্স রেইডে মিউটু, ডিঅক্সিস (নরমাল), ডিঅক্সিস (অ্যাটাক), ডিঅক্সিস (ডিফেন্স) এর আবির্ভাব হয়েছে।
কমিউনিটি দিবস
২০১৮ জানুযারি থেকে এই গেমে মাসে কোন এক পূর্বনির্ধারিত দিনে এই কমিউনিটি ডে বা দিবসের আয়োজন করে আসছে। এর মূল আকর্ষণ হল এই দিনে সেই পোকেমনটির শাইনি পাওয়ার হার বেড়ে যার এবং বিশেষ ক্ষমতা ধারণ করতে পারে। এর মূল উদ্দেশ্য হল, গেমিং কমিউনিটির মাঝে মিলন ও সাক্ষাৎ ঘটানো।
তেবাড়িয়া তিন গম্বুজ জামে মসজিদ
তেবাড়িয়া তিন গম্বুজ জামে মসজিদ বাংলাদেশের কুষ্টিয়া জেলায় অবস্থিত একটি মুঘল আমলের একটি স্থাপত্য ও ঐতিহ্যবাহী মসজিদ। মসজিদটি ১৮৮০ সালে কুষ্টিয়া জেলার কুমারখালী উপজেলা শহরে নির্মিত হয়েছিলো। মসজিদটি কুষ্টিয়া জেলার প্রাচীন মুসলিম ইতিহাস ঐতিহ্যের সাক্ষ্য বহন করে। ইতিহাসবিদ খোন্দকার আবদুল হালিম জানান, সম্ভবত মুঘল বাদশা আওরঙ্গজেবের আমলে মসজিদটি নির্মিত হয়েছিলো।
অবস্থান
মসজিদটি খুলনা বিভাগের কুষ্টিয়া জেলার কুমারখালী উপজেলা শরের অদূরবর্তী তেবাড়িয়া গ্রামে অবস্থিত। বর্তমানে মসজিদের পাশে নতুন একটি ঈদগাহ নির্মিত হয়েছে, ঈদগাহের নাম তেবাড়িয়া ঈদগাহ। এই মসজিদের পাশে কুমারখালী উপজেলার বানিয়াকান্দী শাহী জামে মসজিদ নামে আরেকটি বিখ্যাত মসজিদ রয়েছে।
বিবরণ
মসজিদটি তিন গম্বুজ বিশিষ্ট মসজিদ বলে, এর নামকরণ করা হয়েছে তিন গম্বুজ জামে মসজিদ। মসজিদটি নির্মাণের সময় প্রতিষ্ঠাতা হাজী আলিমউদ্দিন মসজিদের জমিটুকু ইসলামের নামে ওয়াকফ করে দেন। প্রতিষ্ঠাতার বংশধরেরা বর্তমানে মোতাওয়াল্লি (পরিচালক ও অভিভাবক) হিসেবে দীর্ঘ ২৪০ এর অধিক সময় ধরে মসজিদটির পরিচালনার দায়িত্ব পালন করছেন। মসজিদের বর্তমান মোতাওয়াল্লি লিপু খন্দকার। গ্রামের স্থানীয়রা তাদের এই পরিচালনায় আস্থা রেখেছে।
চারুচন্দ্র কলেজ
চারুচন্দ্র কলেজ কলকাতার এক কলেজ। এই শিক্ষাপ্রতিষ্ঠানটিতে স্নাতক পর্যায়ে পড়ানো হয়। কলেজটি কলকাতা বিশ্ববিদ্যালয়ের অধীনস্থ।
দ্য ডাল্টনস (২০১০ টিভি সিরিজ)
দ্য ডাল্টনস (ফরাসি ভাষায় লেস ডাল্টন নামে পরিচিত) একটি ফরাসি কমেডি অ্যানিমেটেড টেলিভিশন সিরিজ যা শিল্পী মরিস এবং লেখক রেনে গোসিনির কাজের উপর ভিত্তি করে তৈরি, কারণ এটি কমিক বই সিরিজ লাকি লুকের চারটি প্রধান খলনায়ককে কেন্দ্র করে যারা প্রতিবার লাকি লুক তাদের বন্দী করার সময় কারাগার থেকে পালানোর চেষ্টা করে। শোটি অলিভিয়ার জিন-মেরি এবং জিন-ফ্রাঁসোয়া হেনরি দ্বারা রূপান্তরিত হচ্ছে এবং সিরিজটি পরিচালনা করেছেন চার্লস ভাউসেল।
অমৃতলাল সরকার
অমৃতলাল সরকার (Amritalal Sarkar) (১৮৮৯ - ৪ এপ্রিল, ১৯৭১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। অল্প বয়সেই বিপ্লবী অনুশীলন দলের সভ্য হন এবং লাঠি, ছোরা ও তরবারি পরিচালনায় পারদর্শী হয়ে ওঠেন। শ্রীহট্টের একটি আশ্রমের অধিবাসী স্ত্রী-পুরুষদের উপর পুলিসি অত্যাচারের প্রতিশোধ গ্রহণের জন্য এস.ডি.ও. গর্ডন সাহেবকে হত্যা প্রচেষ্টায় যোগেন্দ্রনাথ চক্রবর্তীর সহযোগী ছিলেন। এ ব্যাপারে আহত হলেও গ্রেপ্তার এড়াতে সক্ষম হন। মুক্তির পর সক্রিয় রাজনীতি থেকে অবসর নেন এবং নিজ অঞ্চলে হোমিওপ্যাথি চিকিৎসা করেন।
জন্ম ও শিক্ষা
অমৃতলাল সরকারের জন্ম টাঙ্গাইল জেলার মির্জাপুর উপজেলার নাগরপাড়া গ্রামে। তার পিতার নাম মানিকচন্দ্র সরকার। তিনি ১৯২১ সালে জেল থেকে মুক্ত হবার পর বিবাহ করেন। মানিকগঞ্জ হাইস্কুলে পড়ার সময় অনুশীলন সমিতির সংস্পর্শে এসে ক্রমে বিপ্লবী রাজনীতির সাথে যুক্ত হন।
ছদ্মনাম
অমৃতলাল সরকার অনুশীলন সমিতির নেতারূপে পরেশ, মহলানবীশ, নোরিয়া, জেনারেল ইত্যাদি ছদ্মনামে আত্মগোপন করে দলের কাজ পরিচালনা করতেন।
মৌলভীবাজার দুর্ঘটনা
সিলেটের বর্তমান মৌলভীবাজার জেলার অরুণাচল জগৎসী আশ্রমে সাধুদের ওপর পুলিসের অত্যাচার হচ্ছিলো এবং এজন্য মহকুমা হাকিম গর্ডন সাহেব দায়ী ছিলেন। অনুশীলনের নেতারা গর্ডন সাহেবকে শাস্তি দেওয়ার জন্য যোগেন্দ্রনাথ চক্রবর্তী, তারাপ্রসন্ন বল, ও অমৃতলাল সরকারকে পাঠান। যোগেন্দ্রনাথ চক্রবর্তীর সাথে একটি বোমা ও পিস্তল ছিলো। কাটা তারের বেড়া পার হওয়ার সময় ঘোর অন্ধকার রাত্রে যোগেন্দ্র হোঁচট খেয়ে পড়ে যান। সঙ্গে সঙ্গে বোমা ফাটে এবং নিজ বোমায় যোগেন্দ্র নিহত এবং অপর দুজন আহত হন। যোগেন্দ্রের দেহ ঘটনাস্থলে পড়ে থাকে, অপর দুজন অতি কষ্টে দলের কর্মী লালমোহন দে'র সাহায্যে পলায়ন করে ঢাকায় আসতে সক্ষম হন। যোগেন্দ্রের দেহ শনাক্ত করার জন্য সরকার ১৫ হাজার টাকা পুরস্কার ঘোষণা করেছিল।
বিষ্ণু রমণ দত্ত
বিষ্ণু রমণ দত্ত(১৯৩২-)ত্রিপুরার একজন প্রখ্যাত লেখক, অভিনেতা, কবি এবং ত্রিপুরার একমাত্র জীবিত কবিয়াল।
জন্ম
জন্ম ১৯৩২ সালে তৎকালীন ত্রিপুরা জেলার (বর্তমান কুমিল্লা)হাজিগঞ্জ থানাধীন রাজারগাঁও গ্রামে।
পুরস্কার সমূহ
২০০৪ সালে অদ্বৈত মল্ল বর্মণ পুরস্কার পান,২০০৭ সালে সরোজিনী সরকার স্মৃতি পুরস্কার এবং ত্রিপুরা সংস্কৃতি সমন্বয় কেন্দ্রের ৩য় রাজ্য সম্মেলনে ও ২০০৯ সালে বৈঠকি ঘরানা দ্বারা সংবর্ধনা পান।
আমার তীর্থ শ্যামল ত্রিপুরা
তার গান "আমার তীর্থ শ্যামল ত্রিপুরা..." একটি যুগান্ত জয়ী গান, এই গান একসময় ত্রিপুরার প্রতিটি কণ্ঠে ধ্বনিত হত। তখন ত্রিপুরা রাজ্যে সন্ত্রাস বাদের ঝড় উঠেছে, বাঙালিদের তাড়ানোই হয়ে উঠেছিলো একদল আদিবাসী সন্ত্রাসিদের উদ্দেশ্য, তখন এই চারন কবি গেয়ে উঠলেন "...জাতি উপজাতি মিলি              আবাল্য যার ধুলায় খেলি               একই সুখে দুখে জীবন গড়া..."
জর্জ সিম্‌নোন
জর্জ জোসেফ ক্রিশ্চিয়ান সিম্‌নোন (১৩ ফেব্রুয়ারি ১৯০৩ – ৪ সেপ্টেম্বর ১৯৮৯) একজন বেলজীয় লেখক ছিলেন। প্রসিদ্ধ গোয়েন্দা সাহিত্য রচয়িতা যিনি ২০০-এর কাছাকাছি উপন্যাস, অসংখ্য ছোট গল্প রচনা করেন, সিম্‌নোন জুলস মাইগ্রেত নামের গোয়েন্দা চরিত্র সৃষ্টির জন্য পরিচিত।
এক্সহ্যামস্টার
এক্সহ্যামস্টার একটি বিনামূল্যে পর্নোগ্রাফিক ভিডিও শেয়ারিং ও সামাজিক যোগাযোগমূলক ওয়েবসাইট যার সদরদপ্তর সাইপ্রাসের লিমাসলে অবস্থিত। নভেম্বর ২০১৫-এ ওয়েবসাইটটি আলেক্সা এর পদমর্যাদায় ৭৬তম হয়েছিল, যা একে বিশ্বের শীর্ষ ১০০টি সাইটের মধ্যে একটি হতে সাহায্য করেছিল।
দূষিত বিজ্ঞাপন
গবেষক জনাব লংমর দাবি করেন যে উক্ত সাইটের প্রদর্শিত বিজ্ঞাপন ব্যবহারকারীর মেশিনে বিনা অনুমতিতে বিপজ্জনক প্রোগ্রাম ইনস্টল করে যা মেশিনের জন্য খুব ক্ষতিকর। জনাব লংমর বিবিসি কে জানান যে দুটি জনপ্রিয় সাইট, এক্সহ্যামস্টার এবং পর্নহাব সর্বাধিক হুমকি সম্পন্ন।
মাইতি
মাইতি একটি ভারতীয় উপনাম বা উপাধি যা পশ্চিমবঙ্গের মহিষ্য সম্প্রদায়ের সদস্যদের মধ্যে ব্যবহৃত হয়। এছাড়াও, মাইতি উপনাম ওড়িশার করণ কায়স্থ সম্প্রদায়ের সদস্যদের সঙ্গেও সংযুক্ত হয়। এই সম্প্রদায় ওড়িশার এবং পশ্চিমবঙ্গের সীমান্ত এলাকাগুলিতে প্রসারিত আছে।
আরিফ খান
আরিফ খান আফগানিস্তানের একজন মুজাহিদিন যুদ্ধবাজ এবং জাখেল গ্রামের পশতুন নেতা ছিলেন। তিনি সেনা কমান্ডার এবং কুন্দুজ প্রদেশের গভর্নর ছিলেন। চার এপ্রিল, ২০০০ সালে তাকে হত্যা করা হয়েছিল বলে জানা যায়।
জ্যাকসেপ্টিকআই
শন উইলিয়াম ম্যাকলোগলিন (জন্ম: ৭ ফেব্রুয়ারি ১৯৯০; যিনি জ্যাকসেপ্টিকআই নামে সুপরিচিত) হলেন একজন আইরিশ ইউটিউবার; তিনি মূলত ভ্লগ এবং কৌতুকভিত্তিক লেট'স প্লে সিরিজের জন্য সুপরিচিত। ২০২০ সালের অক্টোবর মাস অনুযায়ী, তার চ্যানেলের সদস্যতা সংখ্যা প্রায় ২৫ মিলিয়ন এবং ১৩ বিলিয়নেরও বেশি বার তার ভিডিওগুলো দেখা হয়েছে। তিনি আয়ারল্যান্ডের সর্বাধিক সদস্যসমৃদ্ধ চ্যানেলের অধিকারী। তিনি দাতব্য কাজের জন্য লক্ষ লক্ষ ডলার উত্থাপনকারী বেশ কিছু তহবিলে অংশ নিয়েছেন।
প্রারম্ভিক জীবন
শন উইলিয়াম ম্যাকলোগলিন ১৯৯০ সালের ৭ই ফেব্রুয়ারি তারিখে আয়ারল্যান্ডের কাউন্টি অফালির কোগানে জন্মগ্রহণ করেছেন। শৈশবে একটি ফুটবল ম্যাচ চলাকালীন দুর্ঘটনার ফলে তিনি তার চোখে আঘাত পেয়েছিলেন, এই ঘটনার প্রেক্ষিতে তিনি "জ্যাক সেপটিক আই" নামটি গ্রহণ করেছিলেন। শৈশবে, তিনি তার বাবা-মায়ের সাথে কাউন্টি অফালির বেলিকাম্বারের একটি লগ কেবিনে স্থানান্তর হয়েছিলেন। অতঃপর তিনি রাইজড টু দ্য গ্রাউন্ড নামে একটি হেভি মেটাল সঙ্গীত ব্যান্ডের ড্রামার হিসেবে যোগদান করেছিলেন, যার সাথে তিনি ২০০৯ সালে রাইজেন ফ্রম দি অ্যাশেস শিরোনামে একটি ইপি প্রকাশ করেছিলেন।  পরবর্তীতে তিনি ওয়েস্টমিথ কাউন্টির অ্যাথলনের একটি অ্যাপার্টমেন্টে স্থানান্তরিত হন।
ইউটিউব যাত্রার সূচনা
ম্যাকলোগলিন ২০০৭ সালের ২৪শে ফেব্রুয়ারি তারিখে ইউটিউবে যোগ দিয়েছিলেন, তবে ২০১২ সালের নভেম্বর মাসের পূর্ব পর্যন্ত তিনি সেখান ভিডিও আপলোড করা শুরু করেননি। তিনি "জ্যাকসেপ্টিকআই" নামে তার চ্যানেলটিতে গেমপ্লে ভিডিও পোস্ট করার মাধ্যমে ইউটিউবে ভিডিও আপলোড করা শুরু করেন। ২০১৩ সালে ম্যাকলোগলিনকে পিউডিপাই তার একটি ভিডিওতে উল্লেখ করেছিলেন, যার ফলে তিনি ব্যাপক জনপ্রিয়তা অর্জন করেন; এর মাত্র চার দিনের মধ্যে তার সাবস্ক্রাইবার সংখ্যা ২,৫০০ থেকে ১৫,০০০-এ পৌঁছে গিয়েছিল।
২০১৪ সালের জুলাই মাসে, ম্যাকলোগলিনের চ্যানেলের ভিডিওগুলো ৫ মিলিয়নেরও বেশি বার প্রদর্শিত হয়েছিল। উক্ত সময়ে, তার চ্যানেলে কেবলমাত্র ৮,০০,০০০ সাবস্ক্রাইবার ছিল। ২০১৫ সালের ফেব্রুয়ারি মাসের মধ্যে, তার চ্যানেলটির ভিডিও এক বিলিয়ন বার প্রদর্শিত এবং এর সাবস্ক্রাইবার সংখ্যা ৩.২ মিলিয়নে পৌঁছেছিল।
২০১৬ সালের জানুয়ারি মাসে, ম্যাকলোগলিন পিউডিপাইয়ের নেটওয়ার্ক, রেভেলমোডের অধীনে স্বাক্ষরিত হওয়া প্রথম দিকের ইউটিউবারদের মধ্যে অন্যতম ছিলেন।
ম্যাকলোগলিন পুরো ২০১৬ সাল জুড়ে দিনে ২টি করে ভিডিও আপলোড করা অব্যাহত রাখার পাশাপাশি বেশ কিছু ইউটিউবারদের সাথে বেশি বেশি সংযুক্ত হয়ে ভিডিও তৈরি করেছিলেন, যেখানে তিনি মার্কিপ্লায়ার, লর্ডমিনিয়ন৭৭৭ এবং মাইস্কার্মের মতো ইউটিউবারের সাথে প্রপ হান্ট গেমটি খেলেছেন। একই বছরে তিনি প্রথমবারের মতো পিউডিপাইয়ের বিরুদ্ধে "বার্ষিক" বোতল ফ্লিপ চ্যালেঞ্জে অংশ নিয়েছিলেন, এই প্রতিযোগিতায় তারা একটি বোতল ফ্লিপ করে থাকে এবং যার বোতল মাটিতে দাঁড়িয়ে থাকবে না, তাকে ৫০/৫০ নামক রেডিটের একটি পোস্ট দেখতে দেখতে হবে। ২০১৬ সালের ডিসেম্বর মাসে প্রথম পর্ব তৈরির পর ২০১৯ সালের মে মাসের পূর্ব পর্যন্ত এই প্রতিযোগিতা আর আয়োজন করা হয়নি। অতঃপর ২০২০ সালের মে মাসে, এই প্রতিযোগিতার তৃতীয় পর্ব প্রকাশিত হয়।
স্কেয়ার পিউডিপাই বিতর্ক
ম্যাকলোগলিন ইউটিউব রেডের অনুষ্ঠান স্কেয়ার পিউডিপাইয়ের দ্বিতীয় মৌসুমে একটি পার্শ্ব চরিত্রে অংশগ্রহণ করেছিলেন। তবে পিউডিপাইকে ঘিরে বিতর্কের কারণে মুক্তির পূর্বেই উক্ত মৌসুমটি বাতিল করা হয়েছিল। উক্ত অনুষ্ঠানটি ২০১৭ সালের ৯ই মার্চ তারিখে প্রকাশের পরিকল্পনা করা হয়েছিল।
২০১৭ সালের ১৮ই ফেব্রুয়ারি তারিখে, ম্যাকলোগলিন তার ইউটিউব চ্যানেলে "লেট'স টক!" নামে একটি ভিডিও প্রকাশ করেছিলেন, যেখানে তিনি পিউডিপাই ইহুদি-বিদ্বেষপূর্ণ চিত্র ব্যবহারের ফলে মেকার স্টুডিওস হতে অপসারণ হওয়া বিষয়ে আলোচনা করেছেন। এতে তিনি স্পষ্ট করেছিলেন যে তিনি পিউডিপাইয়ের সমর্থনে টুইট করলেও তিনি তার কর্মকাণ্ডের প্রশংসা করেননি এবং বিশ্বাস করেছেন যে তিনি আরও ক্ষমা প্রার্থনা করতে পারতেন। সামগ্রিকভাবে, ম্যাকলোগলিন বলেছেন, "আপনি আপনার বন্ধুর কোন কাজের সাথে সম্মত না হলেও আপনি তার বন্ধু থাকতে পারেন। আমি মনে করি না যে পৃথিবীটি কালো-সাদা।"
ইউটিউবের বিষয়বস্তু
ম্যাকলোগলিন সাধারণত তার ইউটিউব চ্যানেলে প্রতিদিন একটি করে ভিডিও আপলোড করেন, যেখানে তিনি সাধারণত লেট'স প্লে বা ভ্লগ ভিডিওর ধরন অনুসরণ করেন। তিনি দাবি করেছেন যে একটি সমেত সম্প্রদায় জ্যাকসেপ্টিকআই চ্যানেলের একটি গুরুত্বপূর্ণ অংশ; এছাড়াও তিনি বলেন যে, "আমি ইউটিউবে প্রধানত যে বিষয়গুলো করতে চেয়েছিলাম, তা হলো মানুষকে একসাথে রাখা।" তিনি নিজেকে "ইউটিউবের সবচেয়ে কর্মশক্তিপূর্ণ ভিডিও গেম ধারাভাষ্যকার" হিসেবে উল্লেখ করেন। তিনি তার ইউটিউব চ্যানেলের বিষয়বস্তুকে "ইন্দ্রিয়ের উপর আক্রমণ" হিসেবে বর্ণনা করে বলেন যে উক্ত বিষয়বস্তুগুলো মানুষ "হয় ভালোবাসবে অথবা ঘৃণা করবে"। আইরিশ ইন্ডিপেন্ডেন্টেরর সাথে এক সাক্ষাৎকারে তিনি তার ভিডিওর বিন্যাসের বর্ণনা করে বলেছেন যে, সেখানে তিনি প্রচুর কুবচনের পাশাপাশি ভিডিও গেমস খেলেন এবং কথা বলেন। তিনি কুবচন ব্যবহারকে তার সাফল্যের মূল দিক হিসেবে উল্লেখ করে বলেছেন, "সেখানে প্রচুর পরিমাণ কুবচন রয়েছে। আপনি যত বেশি কুবচন বলবেন তত ভালো। লোকেরা আপাতদৃষ্টিতে এটিতে খুব ইতিবাচক দিক হিসেবে গ্রহণ করে থাকে"।
ইউটিউব সমালোচনা
ম্যাকলোগলিন ইউটিউবের পরিবর্তিত অ্যালগরিদম এবং নীতি সমালোচনা করে নিজের অসন্তুষ্টি প্রকাশ করেছেন। ২০১৮ সালের এপ্রিল মাসে, ম্যাকলোগলিন ইউটিউব দ্বারা "অনুপযুক্ত বিষয়বস্তু" হতে বিজ্ঞাপন সরানোর প্রতিক্রিয়া হিসেবে বলেছিলেন, "এটি মানুষের কর্মজীবন। আপনি কাউকে না জানিয়ে কীভাবে জিনিসগুলো পরিবর্তন করেন, এটি একটি খারাপ বিষয়"। ২০১৮ সালের মে মাসে, তিনি সাবস্ক্রিপশন ফিডে প্রদর্শিত ভিডিওর ক্রম পরিবর্তন সম্পর্কিত ইউটিউবের একটি আশ্চর্যজনক অ্যালগরিদম পরীক্ষার প্রতিক্রিয়া হিসেবে বলেছেন, "লোকেরা মূলত এই ধরনের অ্যালগোরিদমিক আচরণ এড়াতে সাবস্ক্রিপশন ট্যাবটি ব্যবহার করে। দয়া করে এটি হোম পৃষ্ঠা এবং সুপারিশ অংশে রাখুন"।
মানবপ্রীতি
২০১৬ সালের ডিসেম্বর মাসে, ম্যাকলোগলিন পিউডিপাই, মার্কিপ্লায়ার, এমা ব্ল্যাকারি এবং পিজে লিগুরির সাথে রেভেলমোড চ্যারিটি হলিডে লাইভস্ট্রিম #ক্রিঞ্জমাসে অংশ নিয়েছিলেন। এই দলটি গেটস ফাউন্ডেশন এবং ইউটিউবের মিলিত অনুদানের সাথে #এন্ডএইডস হ্যাশট্যাগের অধীনে ১.৩ মিলিয়ন ডলার সংগ্রহ করেছিল। ২০১৭ সালের ডিসেম্বর মাসে, ম্যাকলোগলিন ব্ল্যাকারি এবং লিগুরির সাথে সেভ দ্য চিলড্রেনের জন্য অর্থ সংগ্রহের ক্ষেত্রে দুটি দাতব্য স্ট্রিম আয়োজন করেছিলেন। দ্বিতীয় স্ট্রিমে ব্ল্যাকারি প্রকাশ করে যে, দাতব্য প্রতিষ্ঠানের জন্য ২,৬০,০০০ ডলারেরও বেশি অর্থ সংগ্রহ করা হয়েছে।
পুরো ২০১৮ সাল জুড়ে ম্যাকলোগলিন আমেরিকান ফাউন্ডেশন ফর সুইসাইড প্রিভেনশন, ডিপ্রেশন অ্যান্ড বাইপোলার সাপোর্ট অ্যালায়েন্স, গেম চেঞ্জার নামক দাতব্য প্রতিষ্ঠানের জন্য বিভিন্ন লাইভ স্ট্রিমের আয়োজন করেছেন, উক্ত স্ট্রিমে তার উদ্দেশ্য ছিল "রোগীদের খেলতে, শিখতে এবং সামাজিকীকরণে সক্ষম করে তোলার জন্য প্রযুক্তি এবং উদ্ভাবন করতে সাহায্য করা"। এছাড়াও তিনি অ্যাবলগামারস নামক একটি দাতব্য সংস্থা (যা প্রতিবন্ধী গেমারদের জন্য চলিত গেমিং সেটআপ তৈরি করে থাকে), সেন্ট জুড চিলড্রেন'স রিসার্চ হাসপাতাল এবং ক্রাইসিস টেক্সট লাইনের সাথে মিলে ২০১৮ সালে মোট ১ মিলিয়ন ডলারের বেশি সংগ্রহ করেছিলেন।
২০১৯ সালের জানুয়ারি মাসে, ম্যাকলোগলিন একটি লাইভস্ট্রিমের আয়োজন করেছিলেন, যেখানে তিনি মেক-এ-উইশ ফাউন্ডেশনের জন্য ১,০০,০০০-এর বেশি অর্থ সংগ্রহ করেছিলেন। মে মাসে, ম্যাকলোগলিন রেড নোস দিবস ২০১৯-এর জন্য তহবিল সংগ্রহের জন্য একটি স্ট্রিমের আয়োজন করেছি্লেন, যেখানে তিনি টানা ৯ ঘণ্টায় ১,১০,০০০-এর বেশি ডলার সংগ্রহ করেছিলেন। ২০২০ সালের জানুয়ারি মাসে, তিনি একটি লাইভস্ট্রিমের আয়োজন করেছিলেন, যেখানে তিনি অস্ট্রেলিয়ার বুশফায়ারের জন্য মাত্র ৪ ঘণ্টার মধ্যে ২,০০,০০০-এরও বেশি সংগ্রহ করেছিল। ২০২০ সালের এপ্রিল মাসে, ম্যাকলোগলিন কোভিড-১৯-এর জন্য ত্রাণ তহবিল সংগ্রহ করার জন্য একটি লাইভস্ট্রিমের আয়োজন করেছিলেন, যেখানে তিনি ১২ ঘণ্টা ৬,৫০,০০০-এর বেশি অর্থ সংগ্রহ করেছিলেন। অতঃপর তিনি আরও একটি লাইভস্ট্রিমের আয়োজন করেছিলেন, যেখানে তিনি ১.৭ মিলিয়ন ডলারের বেশি সংরহ করেছিলেন। ২০২০ সালের জুন পর্যন্ত, ম্যাকলোগলিন চ্যারিটি লাইভ স্ট্রিমে সর্বমোট ৪.৬ মিলিয়ন ডলারের বেশি সংগ্রহ করেছেন।
ব্যক্তিগত জীবন
ম্যাকলোগলিন বর্তমানে ইংল্যান্ডের ব্রাইটনে বসবাস করছেন। তিনি নিজেকে ধর্মহীন বলে পরিচয় দিয়ে থাকেন।
দোপাটি
দোপাটি (বৈজ্ঞানিক নাম: Impatiens balsamina ইংরেজি নাম: Garden Balsam, Lady Slipper) হচ্ছে Balsaminaceae পরিবারের ইম্পেসেন্স গণের একটি সপুষ্পক বর্ষজীবী বিরুৎ। দোপাটি প্রায় ৮০ সেমি পর্যন্ত উঁচু হতে পারে। এর ইংরেজি নাম balsam, garden balsam, rose balsam, touch-me-not বা spotted snapweed
ভেষজ গুনাগুণ
উদ্ভিদের বিভিন্ন অংশ বিভিন্ন রোগ এবং ত্বকের সমস্যা সমাধানের জন্য প্রতিকারক হিসাবে ব্যবহার করা হয়।পাতার রস সাপের কামড়নো স্থানে ও ফুলের রস শরীরে পোড়া অংশে প্রশান্তির জন্য ব্যবহার করা হয়।
বিবরণ
এটি একটি বর্ষজীবী উদ্ভিদ। এটি উচ্চতায় ২0-৭৫ সেমি লম্বা হয়। এটি পুরু হয় কিন্তু ডাটা নরম। পাতাগুলি সর্পিল ও গভীরভাবে দাগযুক্ত, ২.৫ -৯ সেমি লম্বা এবং ১-২.৫ সেমি বিস্তৃত। ফুলের রং গোলাপী, লাল, ফিকে লাল, বেগুনি অথবা সাদা এবং ফুলের ব্যাস ২.৫-৫ সেমি। মৌমাছি এবং অন্যান্য পোকামাকড় দ্বারা পরাগায়ন হয়।
বিস্ত‌ৃতি
দোপাটি দক্ষিণ এশিয়ার মধ্যে বাংলাদেশ, ভারত, শ্রীলঙ্কা, মায়ানমার পর্যন্ত বিস্ত‌ৃত।
১০৯১
১০৯১ গ্রেগরীয় বর্ষপঞ্জির একটি সাধারণ বছর।
জগজিৎ কৌর
জগজিৎ কৌর হলেন একজন হিন্দি/উর্দু গায়ক এবং সংগীত পরিচালক মোহাম্মদ জহুর খৈয়ামের স্ত্রী। তিনি লতা এবং আশার মতো তাঁর সমসাময়িক শিল্পীদের চেয়ে চলচ্চিত্রে কম গান গেয়েছেন, তবুও তাঁর সমস্ত গানগুলোকে অবিস্মরণীয় মাস্টারপিস হিসাবে বর্ণনা করা হয়।
ব্যক্তিগত জীবন
কৌর পাঞ্জাবের এক সম্ভ্রান্ত পরিবারের সদস্য ছিলেন। তিনি ১৯৫৪ সালে সুরকার মোহাম্মদ জহুর খৈয়ামের সাথে বিবাহ বন্ধনে আবদ্ধ হন, এটি ছিল ভারতীয় চলচ্চিত্র জগতের প্রথম আন্ত: সম্প্রদায় বিবাহের একটি। তাদের প্রদীপ নামে একটি পুত্র ছিল, ছেলেটি ২০১২ সালে হার্ট অ্যাটাকের কারণে মারা যায়। তাদের ছেলের সাহায্যকারী মনোভাব দ্বারা অনুপ্রাণিত হয়ে তারা শিল্পী এবং প্রযুক্তিবিদদের প্রয়োজনীয় সহায়তার জন্য "খৈয়াম জগজিৎ কৌর কেপিজি চ্যারিটেবল ট্রাস্ট" নামে একটি দাতব্য সংস্থা চালু করেন। খৈয়াম ২০১৯ সালের ১৯ আগস্ট রাত সাড়ে ৯ টায় (আইএসটি) ৯২ বছর বয়সে হৃদরোগে আক্রান্ত হয়ে মারা যান।
স্মরণীয় গান
তার স্মরণীয় গানসমূহের মধ্যে কয়েকটি:
উত্তুরে লালঠুঁটি ধনেশ
উত্তুরে লালঠুঁটি ধনেশ (Tockus erythrorhynchus) হল ধনেশ প্রজাতির একরকমের পাখি। এদেরকে প্রধানত দক্ষিণ মৌরিতানিয়া, সোমালিয়া, উত্তর-পূর্ব তানজানিয়াতে দেখতে পাওয়া যায়।
আলমুইজ আলি
২০১৪ সালে, আলমুইজ কাতার অনূর্ধ্ব-২০ দলের হয়ে কাতারের বয়সভিত্তিক পর্যায়ে অভিষেক করেছিলেন। প্রায় দুই বছর যাবত কাতারের বয়সভিত্তিক দলের হয়ে খেলার পর, তিনি ২০১৬ সালে কাতারের হয়ে আন্তর্জাতিক পর্যায়ে অভিষেক করেছেন; কাতারের জার্সি গায়ে তিনি এপর্যন্ত ৮৪ ম্যাচে ৪০টি গোল করেছেন।
প্রারম্ভিক জীবন
আলমুইজ আলি জইনাল আবিদিন মুহাম্মদ আব্দুল্লাহ ১৯৯৬ সালের ১৯শে আগস্ট তারিখে সুদানের খারতুমে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
আলমুইজ নিজেদের দেশে অনুষ্ঠিত ২০২২ ফিফা বিশ্বকাপের জন্য ২০২২ সালের ১১ই নভেম্বর তারিখে ঘোষিত কাতারের ২৬ সদস্যের চূড়ান্ত দলে স্থান পেয়েছেন।
চট্টগ্রাম কলেজ
thumb|right চট্টগ্রাম কলেজ বাংলাদেশের একটি শীর্ষস্থানীয় এবং ঐতিহ্যবাহী শিক্ষাপ্রতিষ্ঠান। এটি চট্টগ্রাম শহরের চকবাজার এলাকার কলেজ রোডে অবস্থিত। কলেজটি জাতীয় বিশ্ববিদ্যালয় এর অধিভুক্ত। এটি ঢাকা কলেজের পর প্রতিষ্ঠিত বাংলাদেশের দ্বিতীয় কলেজ।
ইতিহাস
১৮৩৬ সালে চট্টগ্রাম জেলা স্কুল হিসেবে এই প্রতিষ্ঠানের জন্ম। প্রতিষ্ঠালগ্নের তেত্রিশ বছর পরে ১৮৬৯ সালে একে উচ্চমাধ্যমিক বিদ্যালয়ে উন্নীত করা হয়। তখন থেকেই এটি চট্টগ্রাম সরকারি কলেজ বা চট্টগ্রাম কলেজ নামে পরিচিত হয়। বর্তমান চট্টগ্রাম এর চকবাজারের কলেজ রোডের পাশের প্যারেড গ্রাউন্ডের এক কোনের একটি পর্তুগিজ আমলের স্থাপনায় এই কলেজের কার্যক্রম শুরু হয়। কলেজে উন্নীত হবার পরে জনাব জে সি বোস এর প্রথম অধ্যক্ষ নিযুক্ত হন। ১৯০৯ সাল থেকে এই কলেজে কলা বিভাগের পাশাপাশি উচ্চ মাধ্যমিক পর্যায়ে বিজ্ঞান বিভাগ চালু করা হয়। ১৯১০ সালে এই কলেজটি তৎকালীন কলকাতা বিশ্ববিদ্যালয় থেকে প্রথম শ্রেণীর ডিগ্রী কলেজের স্বীকৃতি লাভ করে। সেই অনুযায়ী এই কলেজ থেকে গণিত, রসায়ন বিজ্ঞান ও পদার্থ বিজ্ঞানে স্নাতক ও স্নাতক (সম্মান) পর্যায়ের বিষয় সমূহ সম্পর্কে পাঠদান আরম্ভ হয়। ১৯১৯ সাল থেকে স্নাতক শ্রেণীর বিষয় সমূহে ইংরেজি এবং সম্পূরক শ্রেণীতে দর্শন এবং অর্থনীতি যোগ করা হয়। ১৯২৪ সালে এই কলেজে প্রথম মুসলিম প্রিন্সিপাল হলেন শামসুল ওলামা কামালুদ্দিন আহমদ। তার আমলে কলেজ দ্রুত উন্নতি লাভ করে। শেরে বাংলা এ, কে, ফজলুল হক এই সময় মুসলিম হোস্টেল এর ভিত্তি প্রস্তর স্থাপন করেন। শামসুল ওলামার সময়ে ই কলেজ ম্যাগাজিন প্রকাশ করার রেওয়াজ শুরু হয়। তার সময়ের সবচেয়ে উল্লেখযোগ্য ঘটনা হচ্ছে সহশিক্ষার প্রবর্তন। ১৯২৬ সালে এই কলেজের প্রথম ছাত্রাবাস প্রতিষ্ঠিত হয়।
১৯৫৫ সালে স্নাতক শ্রেণীর যাবতীয় বিষয় সমূহ প্রত্যাহার করা হলেও ১৯৬০ সাল থেকে পুনরায় ইংরেজি, বাংলা, অর্থনীতি ছিত্তাগন, পদার্থ, রসায়ন এবং গণিতে স্নাতক (সম্মান) শ্রেণীর বিষয়সমূহ চালু করা হয়। ১৯৬২ সাল থেকে প্রাণিবিদ্যা, উদ্ভিদবিদ্যা এবং পরিসংখ্যান এ স্নাতক (সম্মান) শ্রেণী চালু করা হয়। ১৯৫৫ থেকে ১৯৬৫ এর মাঝে ব্যাপক হারে অবকাঠামোগত পরিবর্তন ও পরিবর্ধন সাধন করা হয়। তৎকালীন পাকিস্তান সরকারের দ্বিতীয় পঞ্চবার্ষিকী পরিকল্পনার অধীনে এর বিজ্ঞান গবেষণাগার এর উন্নয়ন সাধন, নতুন প্রশাসনিক ভবন নির্মাণ, নতুন ছাত্রাবাস নির্মাণ এবং পদার্থ, রসায়ন ও জীববিজ্ঞান অনুষদের জন্য আলাদা ভবন নির্মাণ করা হয়। ১৯২১ সালে ঢাকা বিশ্ববিদ্যালয় প্রতিষ্ঠার পর চট্টগ্রাম কলেজ এর আওতাভুক্ত হয়।
অনুষদ এবং বিভাগসমূহ
বর্তমানে এটি চট্টগ্রাম শিক্ষা বোর্ডের অধীনে উচ্চ মাধ্যমিক সনদের পাশাপাশি জাতীয় বিশ্ববিদ্যালয়ের অধীনে বাংলা, ইংরেজি, অর্থনীতি, পদার্থ বিজ্ঞান, রসায়ন বিজ্ঞান, উদ্ভিদবিদ্যা, প্রাণিবিদ্যা, গণিত, পরিসংখ্যান, ভূগোল, ইতিহাস, রাজনীতি বিজ্ঞান, ইসলামের ইতিহাস ও সংস্কৃতি, দর্শন, ইসলাম শিক্ষা, সমাজবিজ্ঞান ও মনোবিজ্ঞানে স্নাতক ও স্নাতকোত্তর পর্যায়ে পাঠদান ও সনদ প্রদান করে থাকে।
শিল্প ও সামাজিক বিজ্ঞান অনুষদ
চট্টগ্রাম কলেজের ইংরেজি বিভাগকে রাজকীয় বিভাগ বলা হয়। বিখ্যাত পণ্ডিত সুবোধ চন্দ্র সেন গুপ্ত ১৯৩৩ সালে এই বিভাগে যোগদান করেছিলেন। এটি ১৯১০ সালে খোলা হয়েছিল।
এই অনুষদে নিম্নলিখিত বিভাগগুলি নিয়ে গঠিত:
বিজ্ঞান অনুষদ
এই অনুষদে নিম্নলিখিত বিভাগগুলি নিয়ে গঠিত:
অবকাঠামো
কলেজের অভ্যন্তরেই বিশাল আকৃতির ঐতিহাসিক প্যারেড গ্রাউন্ড অবস্থিত। thumb|কলেজের মানচিত্র
বিভাগ সমুহ
চট্টগ্রাম কলেজে উচ্চ মাধ্যমিক পর্যায়ে মানবিক এবং বিজ্ঞান বিষয় চালু আছে। বর্তমানে জাতীয় বিশ্ববিদ্যালয়ের অধীনে স্নাতক (সম্মান) পর্যায়ে ১৭টি বিষয়ে পাঠ দেওয়া হয়।
কলেজ ভবন
১৬ টি প্রাতিষ্ঠানিক এবং ৫ টি আবাসিক ভবন নিয়ে চট্টগ্রাম কলেজের অবস্থান। প্রাতিষ্ঠানিক ভবনগুলো নিম্নরূপ
ছাত্রাবাস
আবাসিক ভবনগুলোর মাঝে তিনটি ছাত্রাবাস এবং দুইটি ছাত্রী নিবাস অবস্থিত। এগুলো নিম্নরূপ :
পাঠাগার
ঠিক যেমন চট্টগ্রাম কলেজ চট্টগ্রাম এর অন্যতম ঐতিহ্যবাহী এবং স্বনামধন্য কলেজ, তেমনি এর গ্রন্থাগারটিও ঐতিহ্য বহন করে।এই গ্রন্থাগারে সংগৃহীত বানিয়ান এর পিলগ্রম প্রগ্রেস এর এক কপি বই থেকেই পাঠাগারটি প্রতিষ্ঠার সময়েই জানা যায়।বর্তমানে এর সুপ্রশস্ত পাঠগৃহ এবং রেফারেন্স বিভাগ রয়েছে যা টিচার এবং ছাত্রদের নিরিবিলিতে পড়াশোনা করার জন্য খুবই উপযোগী।পাকিস্তান প্রতিষ্ঠার পরবর্তী বছরে এর বই এর সংখ্যা ছিল প্রায় বিশ হাজার। ১৯৬৪ সালের ৩০শে জানুয়ারীর এক হিসেব অনুযায়ী এর বই সংখ্যা ছিল ৩০,৫৪৭। কিন্তু এখন এর বই এর সংখ্যা অর্ধ লাখের ও বেশি।
উল্লেখযোগ্য শিক্ষার্থীগণ
থাম্ব|সলিমুল্লাহ খান
বিভঙ্গ
অভিধর্মের দ্বিতীয় গ্রন্থ হলো বিভঙ্গ। বিভঙ্গ শব্দের অর্থ বিশদ ব্যাখ্যা। এতে ধম্মসঙ্গণি বিষয়সমূহের উচ্চতর বা বিশদ ব্যাখ্যা লক্ষ করা যায়। গ্রন্থটিতে আঠারোটি অধ্যায় রয়েছে।
অধ্যায়গুলোতে পঞ্চস্কন্ধ, দ্বাদশ আয়তন, অষ্টাদশ ধাতু, চার আর্যসত্য, দ্বাবিংশতি ইন্দ্রিয়, প্রতীত্যসমুৎপাদ চার স্মৃতি প্রস্থান, চার সম্যক প্রধান, চার ঋদ্ধিপাদ, সপ্তবোধ্যঙ্গ, আর্য অষ্টাঙ্গিক মার্গ, ধ্যান, চার অপ্রমেয়, শিক্ষাপদ, চারি প্রতিসম্ভিদা, জ্ঞান-বিভঙ্গ, ক্ষুদ্রবস্তু বিভঙ্গ (চিত্তের অকুশল অবস্থার দীর্ঘ তালিকা) প্রভৃতি সম্পর্কে আলোচনা রয়েছে।
অ্যাঞ্জেলস অ্যান্ড ডিমনস (চলচ্চিত্র)
অ্যাঞ্জেলস অ্যান্ড ডিমনস ২০০৯ সালে মুক্তিপ্রাপ্ত একটি মার্কিন রহস্য, রোমাঞ্চ চলচ্চিত্র। প্রখ্যাত লেখক ড্যান ব্রাউন রচিত একই নামের উপন্যাস অ্যাঞ্জেলস অ্যান্ড ডিমনস এর উপর ভিত্তি করে এটি নির্মিত হয়েছে। চলচ্চিত্রটি পরিচালনা করেন রন হাওয়ার্ড। এটি ২০০৬ সালে মুক্তিপ্রাপ্ত দ্য দা ভিঞ্চি কোড চলচ্চিত্রের সিক্যুয়েল। এই ছবিটিও পরিচালনা করেছিলেন রন হাওয়ার্ড। যদিও এটি দ্য দা ভিঞ্চি কোড চলচ্চিত্রের সিক্যুয়েল, কিন্তু উপন্যাস হিসাবে প্রথমে প্রকাশিত হয় অ্যাঞ্জেলস অ্যান্ড ডিমনস আর তারপরে দ্য দা ভিঞ্চি কোড। চলচ্চিত্রটির শ্যুটিং হয় ইতালির রোম ও কালভার সিটি, ক্যালিফোর্নিয়ায় অবস্থিত সনি পিকচার্স স্টুডিওস-এ।
দ্য দা ভিঞ্চি কোডের মত এই ছবিটিতেও রবার্ট ল্যাংডনের ভূমিকায় অভিনয় করেন টম হ্যাঙ্কস। এছাড়াও ব্রায়ান গ্রেজার, হ্যান্স জিমার ও আকিভা গোল্ড্‌সম্যান আগেরবারের মত যথাক্রমে প্রযোজক, সুরকার ও চিত্রনাট্যকার হিসাবে আবির্ভূত হন।
উপটাইপ (কম্পিউটার বিজ্ঞান)
কম্পিউটার বিজ্ঞানে উপটাইপ হচ্ছে এক ধরনের উপাত্ত টাইপ, যা অন্য একটি উপাত্ত টাইপের (অধিটাইপ) সাথে এক ধরনের প্রতিস্থাপনযোগ্যতার সম্পর্কে সম্পর্কিত; অর্থাৎ যদি কোন কম্পিউটার প্রোগ্রাম কোন অধিটাইপ জাতীয় উপাত্তের ওপর কাজ করতে পারে, তবে সেটি ঐ অধিটাইপের উপটাইপের ওপরেও কাজ করতে পারবে।
অধিটাইপ-উপটাইপ সম্পর্ক সাধারণত লিস্‌কভের প্রতিস্থাপন সূত্র মেনে চলে। তবে যেকোন প্রোগ্রামিং ভাষাই তার নিজস্ব ধরনের উপটাইপ তৈরিকরণ ব্যবস্থা সংজ্ঞায়িত করতে পারে। এমনকি কোন প্রোগ্রামিং ভাষায় এটি সংজ্ঞায়িত না-ও থাকতে পারে।
১০৯২
১০৯২ গ্রেগরীয় বর্ষপঞ্জির একটি অধিবর্ষ।
বিধাননগর কলেজ
বিধাননগর সরকারি কলেজ কলকাতার এক কলেজ। এই শিক্ষাপ্রতিষ্ঠানটিতে স্নাতক পর্যায়ে পড়ানো হয়। কলেজটি পশ্চিমবঙ্গ রাষ্ট্রীয় বিশ্ববিদ্যালয় অধীনস্থ। পূর্বে কলকাতা বিশ্ববিদ্যালয় অধীনস্থ ছিলো
কোর্সসমূহ
এ কলেজে পশ্চিমবঙ্গ রাষ্ট্রীয় বিশ্ববিদ্যালয় এর অধীনে ৩ বছর মেয়াদি স্নাতক কোর্স ও স্নাতকোত্তর কোর্স চালূ আছে।
আলফার-বেটে-গ্যামফ গবেষণাপত্র
আলফার-বেথে-গ্যামো গবেষণাপত্র ভৌত বিশ্বতত্ত্বের একটি গুরুত্বপূর্ণ তত্ত্বের জন্ম দিয়েছে যা αβγ গবেষণাপত্র নামেও পরিচিত। এই গবেষণাপত্রের স্রষ্টা হচ্ছেন রাল্‌ফ আলফার যিনি তখন একজন পদার্থবিজ্ঞানে পিএইচডি ছাত্র ছিলেন এবং এই কর্মে তার উপদেষ্টা ছিলেন জর্জ গ্যামো। আলফারের পিএইচডি অভিসন্দর্ভের বিষয় এমন ছিল যা মহা বিস্ফোরণের মাধ্যমে মহাবিশ্বের সৃষ্টির সময় হাইড্রোজেন, হিলিয়াম, অন্যান্য ভারী মৌল সৃষ্টি হওয়াকে অস্বীকার করে। এ সৃষ্টির মাধ্যমে আদি মহাবিশ্বে তাদের প্রাচুর্যের ব্যাখ্যা দেয়া হত। কিন্তু এই অভিসন্দর্ভের মাধ্যমে এই ধারণা প্রশ্নের সম্মুখীন হয়। মূল তত্ত্বটি বেশ কয়েকটি গুরুত্বপূর্ণ পদ্ধতি অস্বীকার যেগুলো অপেক্ষাকৃত ভারী মৌলের সৃষ্টি ব্যাখ্যা করার জন্য প্রয়োজনীয় ছিল। এর পরে অন্যান্য বিজ্ঞানীরা এসে দেখিয়েছেন যে, মহা বিস্ফোরণ কেন্দ্রীন সংশ্লেষ সকল প্রাথমিক মৌলসমূহের উপর পর্যবেক্ষণলব্ধ সকল বাধ্যবাধকতার সাথে খাপ খায়।
বেল্লি ললিতা
বেল্লি ললিতা (బెల్లి లలిత ২৬ এপ্রিল ১৯৭৪ - ২৬ মে ১৯৯৯) ছিলেন একজন ভারতীয় লোক সংগীতশিল্পী এবং তেলেঙ্গানা কলা সমিতির প্রতিষ্ঠাতা। তিনি ১৯৯৯ সালের ২৬ মে নলগোন্ডা জেলার ভোঙ্গিরে মার যান।
জীবন
তিনি নলগোন্ডা জেলার আত্মাকুর মন্ডলির নানচারপেতের এক তেলুগুভাষী কুরুমা হিন্দু পরিবারে জন্মগ্রহণ করেন। তার বেলি কৃষ্ণ নামে এক ভাই ছিল, ভাইটি একজন এক্টিভিস্ট এবং সরকারী কর্মচারী ছিলেন এবং তার ৫ বোন ছিল। তিনি নাগরিক স্বাধীনতা আন্দোলনে সক্রিয় কর্মী ছিলেন এবং ১৯৯০ এর দশকের শেষদিকে তেলেঙ্গানা রাজ্য গঠনের জন্য আন্দোলনের একজন সক্রিয় কর্মী ছিলেন।
মৃত্যু
১৯৯৯ সালে তাকে অপহরণ করা হয়, লাঞ্ছিত করা হয় এবং একটি কুড়াল দিয়ে তাকে কুপিয়ে হত্যা করা হয়, কুপিয়ে তার শরীরকে ১৭ টুকরো করা হয়েছিল।
ডামারা লালঠুঁটি ধনেশ
ডামারা লালঠুঁটি ধনেশ (Tockus damarensis) হল ধনেশ প্রজাতির একরকমের পাখি। এদেরকে দক্ষিণ-পশ্চিম অ্যাঙ্গোলা, উত্তর নামিবিয়া, পশ্চিম বতসোয়ানা প্রভৃতি জায়গায় দেখা যায়।
নূরুল ইসলাম মঞ্জুর
নূরুল ইসলাম মঞ্জুর (জন্ম: ২৬ মে ১৯৩৬, মৃত্যু: ২৬ মে ২০২০) বাংলাদেশ আওয়ামী লীগের প্রাক্তন রাজনীতিবিদ, মুক্তিযোদ্ধা এবং শেখ মুজিবুর রহমানের মন্ত্রিসভায় সাবেক যোগাযোগ প্রতিমন্ত্রী। পরে তিনি বাংলাদেশ জাতীয়তাবাদী দলে যোগ দিয়ে সংসদ সদস্য হয়েছিলেন।
জন্ম ও প্রাথমিক জীবন
নূরুল ইসলাম মঞ্জুর ২৬ মে ১৯৩৬ সালে পিরোজপুর জেলায় জন্মগ্রহণ করেন।
রাজনৈতিক ও কর্মজীবন
মনজুর ১৯৭৩ সালে বাকেরগঞ্জ-৮ থেকে বাংলাদেশ আওয়ামী লীগের প্রার্থী হিসাবে বাংলাদেশের প্রথম সংসদের সদস্য নির্বাচিত হন। তিনি শেখ মুজিবুর রহমানের চতুর্থ মন্ত্রিসভায় যোগাযোগ প্রতিমন্ত্রী হিসাবে দায়িত্ব পালন করেছিলেন। ২১ জুলাই ১৯৭৫ সালে শেখ মুজিবুর রহমান তাকে পদ থেকে বরখাস্ত করেন। মার্কিন দূতাবাস ঢাকার সূত্রে খবর, তৎকালীন বন্যা নিয়ন্ত্রণ ও পানি উন্নয়ন মন্ত্রী ও রাষ্ট্রপতি শেখ মুজিবুর রহমানের শ্যালক আবদুর রব সেরনিয়াবাতের সাথে বিরোধের কারণে তাকে অপসারণ করা হয়। তাদের দু'জনের জেলা বরিশাল জেলা কেন্দ্রিক প্রভাব বিস্তারকে কেন্দ্র করে দ্বন্দ্ব ছিল। শেখ মুজিবুর রহমানকে হত্যার পর তিনি মোশতাক আহমেদ সরকারে রেলপথ ও যোগাযোগ প্রতিমন্ত্রী হিসাবে যোগ দিয়েছিলেন।
তিনি ফেব্রুয়ারি ১৯৯৬ সালে ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে পিরোজপুর-২ আসন থেকে সংসদ সদস্য নির্বাচিত হয়ে ছিলেন।
মনজুরকে ১৯৯৯ সালে কে এম ওবায়দুর রহমান এবং শাহ মোয়াজ্জেম হোসেনের সাথে বাংলাদেশ আওয়ামী লীগ সরকার জেল হত্যা মামলায় গ্রেপ্তার করেছিল। তাদের গ্রেপ্তারের প্রতিবাদ করে বাংলাদেশ জাতীয়তাবাদী দলের ১০৯ সংসদ সদস্যগণ। ২০০৪ সালে বাংলাদেশ জাতীয়তাবাদী দল ক্ষমতায় থাকাকালীন আদালত তাদেকে এ অভিযোগ থেকে খালাস করে দেয়।
মৃত্যু
নুরুল ইসলাম মনজুর ২৫ মে ২০২০ সালে ঢাকার এভার কেয়ার হাসপাতালে মৃত্যুবরণ করেন।
লা লা ল্যান্ড
লা লা ল্যান্ড হল ২০১৬ সালের মার্কিন রোমান্টিক সংগীতধর্মী কৌতুকপূর্ণ নাট্য চলচ্চিত্র। যেটি রচনা এবং পরিচালনা করেছেন ড্যামিয়েন শ্যাজেল এবং এতে একজন জ্যাজ পিয়ানো বাদক এবং উঠতি নায়িকায় ভূমিকায় অভিনয় করেছেন রায়ান গসলিং ও এমা স্টোন। লস অ্যাঞ্জেলেসে তাদের পরস্পরের সাথে পরিচয় হয় এবং প্রেমে পড়ে। ছবির নাম দিয়ে লস অ্যাঞ্জেলেস শহরকে এবং বাগধারা বাস্তবতার স্পর্শের বাইরে উভয়ই বুঝানো হয়েছে।
শ্যাজেল ছবিটির চিত্রনাট্য লেখেন ২০১০ সালে কিন্তু তার গল্পভাবনা পরিবর্তন না করে ছবিটিকে অর্থায়ন করবে কোন স্টুডিও খুঁজে পাননি। ২০১৪ সালের তার চলচ্চিত্র হুইপল্যাশ এর সাফল্যের ফলে এই প্রকল্পটি নেয় সামিট এন্টারটেইনমেন্ট। ছবিটির চিত্রধারণ হয় ২০১৫ সালের আগস্ট থেকে সেপ্টেম্বর মাসে লস অ্যাঞ্জেলেসে। লা লা ল্যান্ড ছবিটির উদ্বোধনী প্রদর্শনী হয় ৭৩তম ভেনিস আন্তর্জাতিক চলচ্চিত্র উৎসবে ২০১৬ সালের ৩১শে আগস্ট এবং যুক্তরাষ্ট্রের প্রেক্ষাগৃহে ছবিটি মুক্তি পায় ২০১৬ সালে ৯ই ডিসেম্বর। মাত্র ৩০ মিলিয়ন মার্কিন ডলার বাজেটে নির্মিত ছবিটি সারা বিশ্বে প্রায় ৪১৬.৮ মিলিয়ন মার্কিন ডলার আয় করে।
নকশা
জনাকীর্ণ লস এঞ্জেলস এর মহাসড়কে “এনাদার ডে অব দা সান”, মিয়া (এমা স্টোন) স্টুডিও এর একজন পরিবেশিকা ও উঠতি অভিনেত্রী রাস্তার মধ্যে ক্ষিপ্ত হন সেবাস্টিন (রায়ান গসলিং) একজন সংগ্রামরত জ্যাজ পিয়ানিস্ট এর সাথে। মিয়ার পরিবর্তি গুণপরীক্ষা (অডিশন) তার চেষ্টার চেয়ে খারাপ হয়। সে রাত্রে মিয়ার রুমমেটরা তাকে নিয়ে যায় হলিউড হিলের খরচে পার্টিতে, যাতে তাকে উজ্জিবত করতে পারে (সামওয়ান ইন দা ক্রাউড)। তার গাড়ি টেনে নেওয়ার ফলে তাকে বাসায় ফিরতে অনেক দূর হেঁটে আসতে হয়।
একটি রেস্তোরাঁতে জাজ সংগীতের সময় সেবাস্টিন একটি উৎসাহী জ্যাজ এর তাৎক্ষণিক উদ্ভাবনের ফলে ভুল করে ফেলে, মালিকের (জে.কে. সিম্নস) সতর্কবার্তা স্বত্তেও যে শুধুচিরাচরিত ক্রিসমাস স্বরলিপি বাজাচ্ছিল। মিয়া পাশ দিয়ে যাওয়ার সময় সুরটি শোনে (মিয়া এবং সেবাস্টিন থিম) এবং সে প্রবেশ করে কিন্তু সেবাস্টিনকে অনতিবিলম্বে বহিস্কৃত করা হয় তার অবাধ্যতার জন্য। সে দ্রুতগতিতে বের হয়ে যায়, মিয়া চেষ্টা করে তাকে প্রশংসা করার কিন্তু সে উদাসীনভাবে তাড়াতাড়ি চলে যায়।
কয়েকমাস পর মিয়া সেবাস্টিনের সাথে পুনরায় দেখা হয় একটি পার্টিতে যেখানে সেবাস্টিন ১৯৮০ এর দশকের একটি পপ কভার করে। মিয়া সেবাস্টিনকে জ্বালায়। জাজ অনুষ্ঠানের পর তারা দুজন একসাথে হাঁটে তাদের গাড়ী খোঁজার জন্য, তাদের একে অপরের সঙ্গ স্বত্তেও তাদের মধ্যকার রসয়ান ফুটে ওটে “এ লাভলি নাইট” গানের মাধ্যমে।
মিয়া সেবাস্টিনেকে হাটতে নিয়ে যায় মুভি লটে এবং অভিনয়ের প্রতি তার আবেগের কথা জানায়; সেবাস্টিন মিয়াকে নিয়ে যায় জাজ ক্লাবে যেখানে জাজ সম্পর্কে তার আবেগ এর কথা জানায় এবং তার নিজের ক্লাব খোলার ইচ্ছার কথাও জানায়। তারা একে অপরের আবেগপূর্ণ হয় “সিটি অব স্টার” দ্বারা। সেবাস্টিন মিয়াকে আমন্ত্রণ জানায় “রেবেল উইথাউট এ স্টারস” ছবি দেখার জন্য, মিয়া সেটি গ্রহণ করে তার বর্তমান প্রেমিকের সাথে পূর্ববর্তি প্রতিশ্রুতি ভুলে। ডেটের প্রতি অসন্তুষ্ট হয়ে সে প্রস্থান করে এবং থিয়েটার এর দিকে যায়, সেখানে সেবাস্টিনকে খুঁজে পায় এবং চলচ্চিত্র শুরু হয়। তারা তাদের সন্ধ্যা শেষ করে রোমান্টিক নাচ এর মাধ্যমে “গ্রিফিথ ওবসারভাটরি” এ ।
আরো কয়েকটি অডিশনে অকৃতকার্য হয়ে মিয়া সেবাস্টিনের উপদেশ গ্রহণ করে, একটি নিজস্ব একক অভিনয় লেখার। সেবাস্টিন নিয়মিতভাবে পারফর্ম করতে থাকে জাজ ক্লাবে (“সামার মন্টেজ”) এবং তারা দুজনে এক সাথে উঠে। উচ্চ বিদ্যালয়ের বন্ধু কেইথ (জন লেজেন্ড), সেবাস্টিনকে আমন্ত্রণ জানায় তার জাজ ব্যান্ড এ কি-বোর্ডিস্ট হিসাবে যুক্ত হওয়ার জন্য, যেটিস্থির আয়ের একটি উৎস হিসাবেও প্রস্তাব করে। সেবাস্টিন ব্যান্ডটির পপ নির্ভর ধরন দেখে অসন্তুষ্ট হয় কিন্তু যোগদান করার সিদ্ধান্ত নেয় মিয়াকে তার মায়ের সাথে তর্ক করতে শুনে যে সেবাস্টিন তার কর্মজীবনের জন্য কাজ করছে। মিয়া তাদের একটি কনসার্টে যোগদান করে “স্টার্টস এ ফায়ার” কিন্তু অশান্ত হয় এটা জেনে যে সেবাস্টিন তার ব্যান্ড সংগীত উপভোগ করতে পারছে না। ব্যান্ডটির প্রথম ভ্রমণে মিয়া সেবাস্টিনের মুখোমুখি হয় সেবাস্টিনের ভবিষ্যৎ এবং লক্ষ্য সম্পর্কে। সেবাস্টিন জানায় যে একটা স্থির পেশাই মিয়া চেয়েছিল, তার জন্য এটা দোষারোপ করার আগে যে সে তাকে বেশি পছন্দ করে যখন সে ব্যার্থ ছিল। অপমানিত বোধ করে মিয়া চলে যায়। ওই রাত্রিতে মিয়ার একটি নাট্যানুষ্ঠানে সেবাস্টিন ব্যার্থ হয় উপস্থিত হতে একটি ফটোসুট এর কারণে, যার ফলে সে ভুলে গিয়েছিল। মাত্র কয়েকজন লোক তাতে অংশ নেয় এবং মিয়া তাদের করা আগ্রাহ্য মন্তব্য শুনে ফেলে। হতাশ হয়ে সে সিদ্ধান্ত নেয় নেভাডার বাউল্ডার সিটিতে বাড়ি ফেরার।
পাঁচ বছর পর, মিয়া একজন জনপ্রিয় অভিনেত্রী এবং অপর একজন মানুষের সাথে বিয়ে করে সুখী, যার সাথে তার একটি মেয়েও রয়েছে। এক রাত্রে এ দম্পতি একটি জাজ বারে যায়। মিয়া “সেব’স” লগো লক্ষ করে বুঝে যে এটি তার নকশা করা এবং বুঝতে পারে অবশেষে সেবাস্টিন তার নিজস্ব ক্লাব খুলেছে। সেবাস্টিন মিয়াকে দেখতে পায় ভিড়ের মধ্যে স্পষ্ট বিচলিত। সে তাদের প্রেমের সুরটি বাজায় এবং যার মধ্যে তারা দুজনে কল্পনা করে যে তাদের সম্পর্ক যদি ঠিকঠাকভাবে যেত। গানটি শেষ হয় এবং মিয়া তার স্বামীর সাথে বের হয়ে যায়। বের হওয়ার পূর্বে সে সেবাস্টিনের দিকে শেষবারের মত তাকায় এবং তারা উভয়ে হাসি দেয়।
প্রাক-নির্মাণ
নিজে একজন ড্রামার হিসাবে, ডেমিয়েন চেজল সংগীতধর্মী ছবি করার অনুকূল মনোভাব ছিল। সে ২০১০ সালে “লা লা ল্যান্ড” রচনা করে, জীবনের সেই সময় যখন চলচ্চিত্র শিল্প তার নাগালের বাইরে ছিল। ছবিটি সম্পর্কে তার উদ্দেশ্য ছিল “পুরনো সংগীতগুলো বাস্তব জীবনে নেয়া যেখনা সবকিছু সবসময় ঠিকমত যায় না,” এবং সৃষ্টিশীল মানুষদের শ্রদ্ধা এবং অভিবাদন যারা তাদের স্বপ্নের পিছু নিয়ে লস এঞ্জেলস এসেছে। সে ছবিটির ধারণা করতে শুরু করেন যখন সে হার্ভাড ইউনিভার্সিটি এর একজন ছাত্র ছিল, তার সহপাঠী “জাস্টিন হার্টীজ” এর সাথে। তারা তাদের অনুসন্ধান চালিয়ে যান অগ্রজদের নিবন্ধের মাধ্যমে বোস্টন এর একজন জাজ সংগীতকার সম্পর্কিত একটি স্বল্প ব্যায়ের গীতিনাট্য “গাই এন্ড মাদালিন অন এ পার্ক বেঞ্চ”। চেজেল চালিত হন ১৯২০ দশকের বর্ণসঙ্গিত চলচ্চিত্রের প্রথার মাধ্যমে যেমন মানহাট্টা (১৯২১) কিংবা ম্যান উইথ এ মুভি ক্যামেরা (১৯২৯), যেই ছবিগুলো অন্যান্য শহরকে শ্রদ্ধা করেছে। স্নাতক শেষে তারা দুজন লস এঞ্জেলস এ যান ২০১০ সালে এবং সেখানে রচনা শুরু করেন, এবং কিছু অদল বদল করেন যেমন বোস্টনের বদলে লস এঞ্জেলেস শহর ব্যবহার করেন।
"এল এ, যুক্তরাষ্ট্রের অন্যান্য শহর থেকে অন্ধকার মাঝেমধ্যে এর নিজস্ব ইতিহাস দ্বারা ঘৃণিত। কিন্তু এটিই এই শহরের নিজস্ব মোহনীয় জিনিস, কারণ এটি নিজেকে প্রকাশ করে অল্প অল্প করে, পেঁয়াজের মত, তুমি যদি সময় নাও এটাকে অন্বেষণ করতে।"
প্যারিস কিংবা সান ফ্রান্সিসকোর আকর্ষণের সাথে তুলনা করার চেয়ে সে দৃষ্টি দিতে লাগল এর গুণ এবং উপাদানকে যেমনঃ ট্রাফিক, আঁকাবাঁকা হওয়া এবং আকাশ যেগুলো লস এঞ্জেলসকে অন্যান্য শহরের বৈশিষ্ট্য। ছবিটির ভঙ্গি এবং স্বর অনুপ্রাণিত হয়েছে জ্যাকুয়াস ডেমি এর দা আম্ব্রেলাস অফ চেয়ারবার্গ এবং দা ইয়াং গার্ল অব রকফোর্ট, বিশেষ করে সাম্প্রতিক যেটি ছিল বেশি নৃত্য এবং জাজ নির্ভর। ছবির মধ্যে বেশ কিছু দৃশ্য ছিল হলিউড ক্লাসিক ছবিসমূহ যেমন- ব্রডওয়ে মেলডি অব ১৯৪০, সিঙ্গিং ইন দা রেইন এবং দা ব্যান্ড ওয়াগন এর। এর মধ্যে তার পূর্ববর্তি কাজ হুইপলাশ(২০১৪) এর কিছু ছায়া পাওয়া যায় চরিত্র এবং বিষয় পরিণতকরণে। চেজল বলেছে “উভয়টিই হচ্ছে শিল্পী হওয়ার সংগ্রাম নিয়ে এবং তোমার স্বপ্ন মিলের জন্য। “লা লা ল্যান্ড” হচ্ছে সামান্য একটু কম ক্রোদ্ধ এই ব্যাপারে।” সে বলেছে উভয় ছবিই তার অভিজ্ঞতার প্রতিচ্ছবি একজন চলচ্চিত্র নির্মাতা হিসাবে হলিউডের সোপান ধরে উপরে উঠার জন্য। “লা লা ল্যান্ড” বিশেষ করে অনুপ্রাণিত হয়েছে তার অভিজ্ঞতা থেকে, যুক্তরাষ্ট্রের পূর্ব উপকূল থেকে লস এঞ্জেলস এ আসা, যেটা অনেকটা এরকম “এগুলোসবই টুকরো বিপণীবিতান আর মুক্তরাস্তা।”
চেজেল পরবর্তিতে লেখেন “হুইপলাশ”, যেটি ছিল বিক্রির জন্য একটি সহজ চিন্তা এবং যোগানের জন্য কম ঝুকিপূর্ণ। ২০১৪ সালের জানুয়ারিতে সানড্যান্স চলচ্চিত্র উৎসবে সমালোচকদের দ্বারা প্রশংসিত হয় এবং চেজল চেষ্ঠা করতে থাকলেন লা লা ল্যান্ডকে বড় পর্দায় আনার জন্য। এক বছর পর যখন হুইপলাশ অর্জন করে পাঁচটি অস্কার মনোনয়ন ৮৭তম একাডেমী এওয়ার্ডে যার মধ্যে ছিল শ্রেষ্ঠ চলচ্চিত্র এবং সারাবিশ্বে প্রায় ৫০ মিলিয়ন মার্কিন ডলার আয় করে ৩.৩ মিলিয়ন মার্কিন ডলার বাজেট নিয়ে। চেজেল এবং তার প্রকল্পসমূহ স্টুডিওর দৃষ্টি আকর্ষণ করতে থাকে।
তার গল্প লেখার পাঁচ বছর পর, সামিট এন্টারটেইনমেন্ট এবং ব্লাক লেভেল মিডিয়া সম্মতি প্রকাশ করে ছবিটি যোগান দেয়ার জন্য এবং বিতরণ করার জন্য, প্রযোজক মার্ক প্লাট এর সাথে। তাদের উপর ছাপ পড়েছিল হুইপলাশ এর সমালোচক এবং বাণিজ্যিক সাফল্য। লায়নসগেইট এর পেট্রিক ওয়াশবার্গার, যিনি পূর্বে স্টেপ আপ ছবি সিরিজে কাজ করে ছিলেন, তিনি চেজলকে চাপ দিতে থাকেন ছবির বাজেট বৃদ্ধির জন্য কারণ তিনি মনে করেছেন উচ্চমান সম্পন্ন সংগীতধর্মী চলচ্চিত্র সস্তায় নির্মিত হতে পারে না।
প্রাথমিকভাবে মাইলস টেলার এবং এমা ওয়াটসনকে নির্বাচিত করা হয় মূল চরিত্র অভিনয়ের জন্য। কিন্তু ওয়াটসন বাদ পড়েন ২০১৭ এর বিউটি এন্ড দা বিস্ট ছবির সাথে চুক্তির জন্য। যেখানে টেলার চলে যান চুক্তির জন্য দীর্ঘ আলাপ-আলোচনার পর। চেজল চেয়ে ছিলেন তার চরিত্রগুলো তৈরি করতে জ্যৈষ্ঠ কাউকে দিয়ে, লস এঞ্জেলস এ আসা নতুন আসা কারও চেয়ে পুরনো যারা অভিজ্ঞতা অর্জন করেছে তাদের স্বপ্ন বাস্তবায়নে।
চরিত্রায়ন
রায়ান গসলিং সেবাস্টিনের ভূমিকায় অভিনয় করেন, একজন জাজ পিয়ানিস্ট যে বিভিন্ন অনুষ্ঠানে পিয়ানো বাজিয়ে জীবিকা নির্বাহ করে, এবং তার স্বপ্ন আছে নিজস্ব ক্লাব খোলার। স্টোনের মত একজন উঠতি শিল্পী হিসাবে গসলিং চরিত্রায়ন করেন তার নিজস্ব অভিজ্ঞতা থেকে। একটি ঘটনা যেটি মিয়াকর ক্ষেত্রে ব্যবহৃত হয়। একটি গুনপরীক্ষায় গসলিং এর সঞ্চালন ছিল কাঁদার দৃশ্য ছিল, যেখানে চরিত্র পরিচালক মোবাইল ফোনে কথা বলেন এবং তার দুপুরের খাবার পরিকল্পনা সম্পর্কে কথা বলেন। চেজল গসলিং এর সাথে পরিচিত হন একটি বারে হলিউড হিলস এর পাশে, যখন গসলিং তার ছবি দা বিগ শর্ট শুরু করতে যাচ্ছিল।
চেজল দুইজনকেই চরিত্র নিশ্চিত করেন যখন সামিট ছবিটি কিনে। সে বলে এই দুজনকে এমনভাবে অনুভব করা যায় যে হলিউডের পুরাতন দম্পতিদের মধ্যে সবচেয়ে কাছাকাছি যারা এখন আছে যারা স্পেনচার ট্রেসি ও কেতরিন হেপবার্ন কিংবা ফ্রেড আস্তারি ও গিঙ্গার রজারস অথবা ম্রিনা লয় ও উইলিয়াম পাওয়েল সদৃশ্য। ছবিটি হচ্ছে গসলিং এবং স্টোনের সহযোগিতায় তৃতীয় ছবি এর আগের দুটো হচ্ছে ক্রেজি স্টুপিড লাভ(২০১১), গ্যাংস্টার স্কোয়াড(২০১৩)। চেজেল তাদেরকে তাদের গুনপরীক্ষার বিপর্যয় সম্পর্কে জিজ্ঞেস করলেন যখন তারা উভয়েই চেষ্ঠা করছিল সম্পন্ন করার। তারা উভয়েই গান গাওয়া এবং নৃত্য শিখেছে চলচ্চিত্রটির ছয়টি মৌলিক গানের জন্য।
অন্যান্য অভিনেতা ও অভিনেত্রীদের মধ্যে আছেন জেকে সিমনস, সনিয়া মিজুনো, জেসিকা রথ, কালি হার্নান্ডেজ, ফিন উইথরক, রজমারি ডেউইথ, জন লেজেন্ড, জেসন ফাঞ্চ, মেগান ফে ঘোষণা করা হয় ২০১৫ সালের জুলাই এবং আগস্ট এর দিকে।     লেজেন্ড কেইথ চরিত্রে অভিনয় করে, যেখানে সে মূলধারার জাজ পারফর্মার এবং “দা মেসেঞ্জার” ব্যান্ডের দলনেতা যাতে সেবাস্টিন যোগ দেয়।
ছবিটির নৃত্য পরিচালনা করেন ম্যান্ডি মোর। এর মহড়া অনুষ্ঠিত হয় আটওয়াটার ভিলেজের প্রযোজনা কার্যালয়ে তিন থেকে চার মাস ব্যাপি মে ২০১৫ থেকে শুরু করে। গসলিং একটি কক্ষে পিয়ানো অনুশীলন করতেন এবং স্টোন অন্য একটি কক্ষে মোর এর সাথে কাজ করতেন এবং পোশাক নকশাকারী মেরি জোফারস তার নিজস্ব কোণা ছিল কার্যালয়টির মধ্যে। মোর কৌশলকে বেশি জোর দিয়েছেন আবেগের চেয়ে, যেটি স্টোন বলেন এটিই ছিল প্রিয়াস দৃশ্য ধারণের চাবি। ছবির সাথে জড়িত সবাইকে উদ্ভাবনী মেজাজ ধরে রাখতে চেজল প্রতি শুক্রবার রাতে পুরনো ছবি দেখানোর আয়োজন করত যেগুলো ছবিটি করতে অনুপ্রাণিত করেছে যার মধ্যে ছিল “দা আম্ব্রেলা অব চেয়ারবার্গ',” “সিঙ্গিং ইন দা রেইন”, “টপ হ্যাট”, এবং “বুগি নাইটস”।
চিত্রগ্রহণ
প্রথমদিকে চেজল চেয়েছিলেন শুরু থেকে শেষ পর্যন্ত সংগীত চিত্রায়ন করতে এবং যেগুলো এককভাবে মনোনয়ন করে সঞ্চালন করতে, ১৯৩০ এর গিংগার রজারস এবং ফ্রেড আস্টারি এর মত। সে চেয়েছিল ১৯৫০ সালের সংগীতধর্মী ছবি যেমন ইটস অলওয়েজ ফেয়ার ওয়েদার এর ভাব বড়পর্দায় নিয়ে আসতে। কাজেই ছবিটি ফিল্ম এর মধ্যে গ্রহণ করা হয়েছিল (ডিজিটাল নয়) পেনাভিশন এর যন্ত্র দিয়ে, কিন্তু কোন আসল সিনেমাস্কোপ ওই প্রযুক্তির মত বর্তমানে সহজলভ্য না।
চেজল চেয়ছিল লস এঞ্জলস কে ছবিটির জন্য প্রাথমিকভাবে নির্ধারণ করতে, এটা মন্তব্য করে যে “এই শহরের কিছু কাব্যিক জিনিস আছে বলে আমি মনে করে, যে শহর নির্মিত হয়েছে মানুষের অবাস্তব স্বপ্ন দ্বারা এবং যার জন্য লোক তাদের সবকিছু বাজি রাখে সেটার জন্য। ছবিটির প্রধান আলোকচিত্র শুরু হয় আগস্ট ১০, ২০১৫ সালে, এবং লস এঞ্জেলস এর ৬০টিরও বেশি স্থানে চিত্রগ্রহণ করা হয় যার মধ্যে ছিল ডাউনটাউন ট্রলি, হলিউড হিলস, এঞ্জেলস ফ্লাইট, কলোরাডো স্ট্রিট, সাউথ সাদেনা, গ্রান্ড সেন্ট্রাল মার্কেট, হেরমোসা বিচ, ওয়টাস টাওয়ার এর বিভিন্ন বাড়িতে। ৪০ দিন সময় লেগেছে ছবিটির চিত্রগ্রহণ শেষ করতে এবং শেষ হয় ২০১৫ সালের সেপ্টেম্বর এর মাঝা-মাঝি।